ཀློག་པ་པོ་ལགས།ཁྱོད་ཀྱིས་རྩོམ་འདི་བཀླགས་ཏེ་མཇུག་འདིར་སླེབས་དུས།རང་གི་གདོང་ནའང་འབག་ཅིག་ཡོད་པ་ཤེས་ངེས།ད་ལྟའི་བར་དུ་ཁྱོད་ཀྱིས་དེར་མཉམ་ཅི་ཡང་བཞག་མེད་ཀྱང་སྲིད་ལ།ཁྱོད་ཡར་ལངས་ནས་མེ་ལོང་གི་མདུན་དུ་སོང་སྟེ་རང་ཉིད་ཀྱི་གདོང་ལ་བལྟ་ཡང་ངེས་མོད།རང་ཉིད་གཅིག་པུ་ཡིན་དུས་རང་གི་གདོང་འབག་དེར་མཐོང་རྒྱུ་རེག་རྒྱུ་ཅི་ཡང་མེད།དེ་ནི་ཕྱི་རུ་གོམ་གང་སྤོས་པ་དང་གཞན་ལ་ཚིག་གཅིག་སྨྲས་པ་ནས་ལྷང་ལ་འབུད་ཀྱིན་ཡོད་པ་ཞིག་ཡིན།ད་ནས་བཟུང་ཁྱོད་ཀྱིས་གདོང་འབག་དེར་གཅེས་སྤྲས་ལེགས་པོ་བྱོས།དེ་ནི་ཁྱོད་ཀྱི་ཚེ་སྲོག་དང་འཚོ་བ།དབང་དང་གོ་ས།མཚན་དང་སྙན་གྲགས།དཔལ་དང་འབྱོར་བ་སོགས་དང་དམ་དུ་འབྲེལ་ཡོད།དེ་གཏན་ནས་འབོར་དུ་འཇུག་མི་རུང་།གལ་ཏེ་བོར་ཚེ་གྱོང་དང་ཕམ་ཁ་ཚང་མ་ནམ་ཡང་ཁྱོད་རང་ཉིད་ཀྱིས་འཁུར་དགོས་ལ།ཁྱོད་ནི་མི་ཆེས་ཁྲེལ་མེད་པ་དང་ཐ་ཤལ་བ།ཞབས་འདྲེན་པ།བླ་སྒུལ་བ་ཞིག་ཏུ་འགྱུར་བར་མ་ཟད།ཅི་ཡང་མི་འཇོན་ལ་གང་ཡང་མི་ཤེས་པའི་སྤྱི་ཚོགས་ཀྱི་གད་སྙིགས་སུ་འགྱུར་ངེས་ཡིན།